Meteo, 23 februarie. Vreme deosebit de caldă pentru această perioadă. Temperaturile ajung la 17 grade Celsius.
Vremea va fi deosebit de caldă pentru ultima decadă a lunii februarie. Va fi ceață în anumite zone ale țării. Temperaturile maxime se vor încadra, în general, între 6 și 17 grade C.
Vremea va fi deosebit de caldă pentru ultima decadă a lunii februarie în cea mai mare parte a țării, dar mai ales în zonele de deal şi de munte, unde cerul se va menține mai mult senin.Va fi ceață sau nebulozitate joasă, la începutul zilei local în centru, sud și sud-est și izolat în rest, iar noaptea în aproape toate zonele joase de relief. Ceața va fi pe alocuri asociată cu chiciură, iar izolat va fi burniță și se va depune polei.Vântul va sufla slab și moderat, cu unele intensificări la munte, la altitudini mari. Temperaturile maxime se vor încadra, în general, între 6 și 17 grade C, cu cele mai scăzute valori în zonele cu ceață mai persistentă, iar cele minime între -5 și 6 grade C.Vremea în BucureștiVremea va fi caldă pentru ultima decadă a lunii februarie. Cerul va fi mai mult senin, dar la începutul zilei şi din nou în a doua parte a nopții va fi ceață sau nebulozitate joasă.Vântul va sufla slab până la moderat. Temperatura maximă va fi de 12…13 grade C, iar cea minimă de 0…2 grade C, ușor mai scăzută în zona preorășenească.